Die prys van die sistemiese insekdoder met die aktiewe bestanddeel imidaklopried, het byvoorbeeld oor die loop van ’n jaar in China verdubbel, terwyl ’n styging van 86% by deltametrien verwag word. Die prys van die onkruiddoders glifosaat en atrasien het in China onderskeidelik met 29% en 41% gestyg.
Graan SA sê die organisasie kan nie veel daaraan doen nie. Die pryse van produkte uit Europa styg nie so erg nie. Plaaslike boere sal aan die kostekant aanpassings moet maak omdat hulle nie van die koringprys se kant verligting kan verwag nie. Strydom sê die wêreld se koringvoorraad is die grootste tot nog toe, wat nie goed is vir die koringprys nie.